**DESETI ISPRAVAK DOKUMENTACIJE**

**Poziva na dostavu projektnih prijedloga**

***Poboljšanje isplativosti i pristupa dnevnim bolnicama i/ili dnevnim kirurgijama***

**(referentni broj: KK.08.1.2.03)**

***- ograničeni postupak u modalitetu trajnog Poziva -***

U Pozivu na dostavu projektnog prijedloga *Poboljšanje isplativosti i pristupa dnevnim bolnicama i/ili dnevnim kirurgijama*, referentnog broja: KK.08.1.2.03 (u daljnjem tekstu: Poziv), objavljenom 18. srpnja 2016. godine, usklađuju se odredbe natječajne dokumentacije kojima se korisnik obvezuje na dostavu Revizorskog izvješća neovisnog ovlaštenog revizora o verifikaciji troškova projekta. Sukladno tome prilagođavaju se Upute za prijavitelje i uvodi se novi predložak Posebnih uvjeta Ugovora o dodjeli bespovratnih sredstava (Prilog 1.a) za prijavitelje/korisnike Grupe 1.

Natječajna dokumentacija za prijavitelje/korisnike Grupu 2 ostaje neizmijenjena.

Preostali dio dokumentacije Poziva ostaje neizmijenjen.

**Upute za prijavitelje:**

**Stari tekst**

**5.6 Revizije projekta, imovina i osiguranje Uputa za prijavitelje**

Revizorsko izvješće neovisnog ovlaštenog revizora o verifikaciji troškova projekta, korisnik je obvezan predati uz završni zahtjev za nadoknadom sredstava i završno izvješće o provedbi projekta.

**Novi tekst**

**5.6 Revizije projekta, imovina i osiguranje Uputa za prijavitelje**

Revizorsko izvješće neovisnog ovlaštenog revizora o verifikaciji troškova projekta, korisnik ugovora sklopljenog u okviru Grupe 2 obvezan je predati uz završni zahtjev za nadoknadom sredstava i završno izvješće o provedbi projekta.

**Prilog 1a - Posebni uvjeti za Grupu 1**

**Stari tekst**

9.7. Korisnik je uz Završni Zahtjev za nadoknadom sredstava i Završno izvješće o provedbi projekta obvezan predati Revizorsko izvješće neovisnog ovlaštenog revizora o verifikaciji troškova projekta.

**Novi tekst**

~~9.7. Korisnik je uz Završni Zahtjev za nadoknadom sredstava i Završno izvješće o provedbi projekta obvezan predati Revizorsko izvješće neovisnog ovlaštenog revizora o verifikaciji troškova projekta.~~

**NAPOMENA: Prilog 1a - Posebni uvjeti za Grupu 2 ostaju neizmijenjeni.**